وحيد خاليلوزيتش، مدرب المنتخب المغربي عبر عن إعجابه الكبير لمحمد امين إحاترين لي كيلعب في إندهوفن الهولندي. وأكد خاليلوزيتش أن هاد اللعاب عندو مهارات كبيرة، حنا كنتواصلو معاه باستمرار ولكن خاص تكون عندو هو الرغبة باش يلعب فلكيب ناصيونال وهذا هو الأهم. خاليلوزيتش اعترف بلي كيتواصل مع بزاف ديال اللعابة، لي عنهم موهبة فإنكلترا وألمانيا وفرنسا وإسبانيا وهولندا، ولكن صعيب نجيبو كلشي، أو تقنع شي واحد ماعمرو ما جا للمغرب، أو ما عندوش الرغبة باش يلعب للمنتخب المغربي. خاليلوزيتش اعترف بأنه مازال في طور تكوين المنتخب المغربي وخاصو الوقت باش يحقق ذلك، كما اشتكى من كثرة الإصابات في صفوف المنتخب للمغربي، واغلبهم ما غاديش يكونو فالماتشات بجوج أمام ليبيا نهار الجمعة جاية بالملعب الشرفي في وجدة والگابون فملعب طنجة نهار الثلاثاء المقبل. 
خاليلوزيتش: خاص إحاترين يكون باغي يلعب للمنتخب وكنتواصل مع مواهب أخرى